Region Sjælland

Region Sjælland er etableret den 1. januar 2007 som en del af den danske kommunalreform 2007, vedtaget af Folketinget den 16. juni 2005, som har erstattet de traditionelle amter med fem regioner. Det første valg til regionsrådene fandt sted den 15. november 2005. Samtidig blev de mindre kommuner slået sammen til større enheder, således at antallet af kommuner faldt fra 271 (før 1. januar 2006, hvor Ærø Kommune blev dannet) til 98. Sammenlægning med Region Hovedstaden 1. januar 2027. Navnet på regionen kan være lidt misvisende, da det ikke dækker hele øen Sjælland. Den nordøstlige del af øen, herunder København, Hillerød og Helsingør, tilhører Region Hovedstaden. Region Sjælland omfatter også øerne Lolland, Falster, Møn og flere mindre øer. Regionen består af de tidligere Roskilde, Storstrøms og Vestsjællands Amter, hvor regionshuset er placeret i Sorø. De tre mest folkerige kommuner i Region Sjælland er Roskilde, Næstved og Slagelse med hhv. 81.285, 80.954 og 77.457 indbyggere pr. januar 2009. Regionen har et budget på 15,9 milliarder kroner og beskæftiger omkring 15.000 ansatte. Statslige opgaver i Region Sjælland blev varetaget af Statsforvaltningen fra 1. januar 2007 indtil 31. marts 2019. Fra 1. april 2019 varetages statslige opgaver i regionerne af Familieretshuset, Styrelsen for International Rekruttering og Integration (SIRI) samt Ankestyrelsen. Regionen bliver fra 1. januar 2027 sammenlagt med region Hovedstaden. Den sammenlagte region kommer til at hedde Region Østdanmark, hvis første regionsråd vælges ved Kommunal- og regionsrådsvalg 2025. Kommuner i regionen Regionsrådet Ligesom i de andre regioner, består det sjællandske regionsråd af 41 folkevalgte medlemmer. Det seneste valg til Regionsrådet fandt sted i 2021. En gang om måneden er der åbne regionsrådsmøder hvor der efter behov nedsættes politiske udvalg og fora, som belyser aktuelle opgaver og fremlægger deres vurdering for Regionsrådet. Den første regionsrådsformand var Kristian Ebbensgaard fra Venstre. Nuværende regionsrådsformand, Trine Birk Andersen fra Socialdemokratiet, overtog embedet i 2024. De 41 medlemmer fordeler sig således: Mandatfordeling Nuværende regionsråd Regionsrådet 2018-2022 Regionsrådsformænd Sygehusplan Det tidligere regionsråd vedtog i 2007 en sygehusplan, som gik ud på at have specialsygehuse i Roskilde og Næstved og akutsygehuse i Nykøbing Falster, Holbæk,Slagelse og Køge. Sygehusplanen blev kritiseret af det nationale ekspertråd, som mente at det ikke i tilstrækkelig grad at havde gjort nok for at samle specialerne med faldende faglighed og ekspertise til følge: "Ekspertpanelet vurderer, at Region Sjælland på væsentlige punkter ikke efterlever Sundhedsstyrelsens udmeldinger (...) Samlet vurderer ekspertpanelet, at Region Sjællands sygehusplan er væsentligt mere kortsigtet og mindre ambitiøs end de øvrige regioners. Det er vanskeligt at se, hvilket sygehusvæsen der tegner sig på længere sigt i regionen, og planen indeholder kun få egentlige strukturændringer". Dette medførte at Region Sjælland antages at være blevet forbigået i forbindelse med uddeling af midler til styrkelse af sygehusindsatsen. Region Sjælland har desuden den højeste dødelighed på landets hospitaler. Regionsrådet i Region Sjælland vedtog en ny sygehusstruktur 2010. Sygehusplanen kom i høring den 3. februar til 26. februar 2010. Regionsrådet traf en beslutning den 16. marts 2010. Opgaven er at beslutte, hvordan sygehusstrukturen skal være i år 2020. Der vil være ét Hovedsygehus i regionen, hvor alle de mere specielle behandlinger finder sted, 2-3 akuthussygehuse, og en del mindre skadeklinikker. Se også Danmarks amter (1970-2006) ISO 3166-2:DK Kilder Eksterne henvisninger Region Sjælland Arkiveret 14. februar 2008 hos Wayback Machine – officielt websted Aftale om strukturreform Arkiveret 21. november 2005 hos Wayback Machine – hos Indenrigs- og Sundhedsministeriet Region Sjælland: Helbredsprofilen - viden og erfaringer om sygdom